b'\n_START_ARTICLE_\nMehran Karimi Nasseri\n_START_SECTION_\nBiografi\n_START_PARAGRAPH_\nMehran Karimi Nasseris far var en iransk lege, hans mor var sykepleier fra Skottland, og foreldrene arbeidet p\xc3\xa5 samme sted. Nasseri kom til Storbritannia for f\xc3\xb8rste gang i september 1973, for \xc3\xa5 studere ved universitetet i Bradford. Han ble utvist fra Iran i 1977 for \xc3\xa5 ha protestert mot sjahen og ble tildelt flyktningstatus fra FNs h\xc3\xb8ykommiss\xc3\xa6r for flyktninger i Belgia, hvor han ogs\xc3\xa5 ble tillatt en bolig i et europeisk land. Han ville bosette seg i Storbritannia, men p\xc3\xa5 vei dit i 1988, ble kofferten hans med alle papirene stj\xc3\xa5let i Paris. Til tross for dette gikk han ombord p\xc3\xa5 flyet til London, men ble umiddelbart returnert til Frankrike da han ikke hadde noe pass \xc3\xa5 fremvise til britiske innvandringmyndigheter. _NEWLINE_Franske domstoler uttalte at Nasseri hadde ankommet landet lovlig, men han kunne ikke bli utvist fra flyplassen, men heller ikke f\xc3\xa5  tillatelse til \xc3\xa5 entre Frankrike, fordi han ikke hadde de n\xc3\xb8dvendige papirer. Nasseri fors\xc3\xb8kte \xc3\xa5 f\xc3\xa5 nye dokumenter utstedt fra Belgia, men myndighetene der ville bare sende nye papirer hvis Nasseri meldte seg for belgiske myndigheter i egen person. Men if\xc3\xb8lge belgisk lov har en flyktning som frivillig forlater et land ogs\xc3\xa5 akseptert at han ikke kan returnere. I 1995 innvilget belgiske myndigheter likevel tillatelse for ham \xc3\xa5 vende tilbake, men bare hvis han gikk med p\xc3\xa5 \xc3\xa5 bo der under oppsyn av en sosialarbeider. Nasseri nektet dette fordi han helst ville til Storbritannia som var den opprinnelige planen. Hans opphold p\xc3\xa5 den franske flyplassen ble avsluttet i juli 2006 da han ble innlagt p\xc3\xa5 sykehus. Etter sykehuset fikk Nasseri tillatelse til \xc3\xa5 bosette seg i Paris. Il\xc3\xb8pet av hans \xc3\xa5r p\xc3\xa5 flyplassen tilbrakte sin tid \xc3\xa5 lese, skrive i dagboken sin, eller studere \xc3\xb8konomi. Han fikk mat og aviser fra ansatte p\xc3\xa5 flyplassen.'